ଲୁଚି  ବଙ୍ଗଳା:    , ଅସମୀୟା:     , ଓଡ଼ିଆ: ଲୁଚି  ଅଧିକ ଛଣା ଯାଇଥିବା ଏକ ବଙ୍ଗାଳୀ , ଆସାମ, ମୈଥେଳୀ ଏବଂ ଓଡ଼ିଆ ଜାତୀୟ ଖାଦ୍ୟ ଅଟେ । ଏହା ସାଧାରଣତଃ ଜଳଖିଆ ରୂପେ ଖିଆଯାଇଥାଏ । ପ୍ରସ୍ତୁତି ପ୍ରଣାଳୀ ଲୁଚି ମଇଦାରୁ ତିଆରି ହୋଇଥାଏ । ମଇଦାରେ ଅଳ୍ପ ଲୁଣ ମିଶାଇ, ପାଣି ମିଶାଇ ଚକଟିବା ପରେ ତାହାକୁ ଗୋଲଗୋଲ କରି ବେଲାଯାଇଥାଏ , ସାଧାରଣତଃ ଏହାକୁ ଗୋଲ କରି ପୁରି କିମ୍ବା ଚପାତି ସଦୃଶ ତିଆରି କରାଯାଏ । ଏହି ବେଲାଯାଇଥିବା ଗୋଲାକାର ଲୁଚିକୁ ଘିଅ ବା ଗରମ ତେଲରେ ଭଲ ରୂପେ ଛଣାଯାଇଥାଏ । ଏହା ଭିତରେ ଥିବା ଜଳ ବାଷ୍ପିକରଣ ହେବା ହେତୁ ଏଥିରୁ ଯେଉଁ ବାମ୍ଫ ବାହାରେ ତାହା ଲୁଚିକୁ ଫୁଲାଇବାରେ ସାହାଯ୍ୟ କରିଥାଏ । ଏହା ସୁନେଲି-ବାଦାମି ରଙ୍ଗ ଧାରଣ କଲେ ଏହାକୁ ତେଲରୁ ବାହାର କରାଯାଇ ଗରମ ବା ଘର ତାପମାତ୍ରାରେ ପରାସଯାଇଥାଏ ।